Gui de Montfòrt-Castras

Gui de Montfòrt (mòrt lo 31 de genier de 1228) èra lo fraire de Simon IV de Montfòrt e un nòble francés que participèt a la Quatrena Crosada e a la Crosada deis Albigés. Refusant de participar ais operacions còntra Constantinòple en 1203-1204, anèt ai Luòcs Sants per sei mejans pròpris ambé son fraire. Sa valor militara impressionèt lo rèi de Jerusalèm qu'assaièt d'obtenir sei servicis d'un biais definitiu e li permetèt de se maridar ambé la comtessa de Sidon. Gui i obtenguèt lo títol simbolic de còmte de Sidon car l'eiretier vertadier èra lo fiu de sa frema eissit d'un premier maridatge. Pasmens, durant la jovença d'aquel eiretier, Gui dirigiguèt lo comtat coma regent fins a 1210.

A aquela data, rintrèt en Euròpa per ajudar son fraire Simon dins la conquista deis estats Trencavèl e tolosencs. Luòctenent principau de son fraire puei de son fiu Amalric VI de Montfòrt après la mòrt de Simon en 1218, participèt a la màger part dei campanhas fins a la desfacha finala dei Montfòrt en 1224. En 1226, decidiguèt de tornar venir en Occitània ambé la Crosada Reiala. Foguèt tuat au sètge de Varilhes.

Categoria:Naissença al sègle XII
Categoria:Ostal de Montfòrt-l'Amaury
Categoria:Senhor de l'Edat Mejana
Categoria:Crosat del sègle XII
Categoria:Crosat del sègle XIII
Categoria:Crosat de la Tresena Crosada
Categoria:Crosat de la Quatrena Crosada
Categoria:Crosat de la Crosada dels Albigeses
Categoria:Decès a Varilhas
Categoria:Decès en 1228